Аполитикеи, аекономикеи, акультуреи, асоциалтә ԥсҭазаареи ирызку иактуалтәу атемақәа ҳрылацәажәауеит, аимак-аиҿак зхылҿиауа азҵаарақәа шьҭаҳхуеит. "Коӷониаԥҳа лымҩаду"илыцануп ҳаԥсҭазаараҿы иҟалало ахҭысқәа рзы еиуеиԥшым агәаанагарақәа змоу ауаа. Апроблемақәа иаартны ирылацәажәауеит.
Хымз реиҳа ҵуеит апандемиа иахырҟьаны Аԥсны аҳәаа аркуижьҭеи. Sputnik акорреспондент Саида Жьиԥҳа, ҳтәылауаа аӡәыр реиԥш, игәхьаалгоит аҳәаанырцә данцалоз лныҟәарақәа. Иахьа лара илгәалалыршәоит Австриеи, Словакиеи, Германиеи данырҭааз ирыдҳәалоу ахҭысқәа.
Ҭырқəтəыла инхо аԥсуа ԥҳəыс бырг, зандуцəеи забдуцəеи Аԥснынтə ихырҵəаз Иԥеқ Аргəынԥҳа илызкуп ажурналист Сырма Ашəԥҳа иахьатәи ланҵамҭа.
Мышқәак раԥхьа Sputnik аҟны Сырма Ашәԥҳа Ҭырқәтәылатәи ҳџьынџьуаҩ Еџье Џьаԥра лыӡбахә лҳәеит, иара убри аҽны ауаажәларратә усзуҩ Инна Бенделиани лабду ԥсуаҵас аиашьара шныҟәигоз иазкны Саида Жьиԥҳа ланҵамҭа кьыԥхьын. Арҭ аҩҭоурыхк шеиқәҿырҭыз атәы иахьатәи ҳҭыжьымҭаҿы.